આ વર્ષમાં ૮ રાજ્યોની ચૂંટણીઓમાં કર્ણાટક, રાજસ્થાન, મધ્યપ્રદેશ મોટાં રાજ્યો છે. જેમાં કર્ણાટકમાં કોંગ્રેસના શાસન સામે ભાજપા, જનતાદળ તથા કોંગ્રેસનો સંઘર્ષ છે તો રાજસ્થાન અને મધ્યપ્રદેશમાં ભાજપાનું શાસન, કોંગ્રેસની બેઠકો નહીવત, અનુક્રમે ૨૧ અને ૫૭ છે જ્યારે ભાજપા ૧૬૩ અને ૧૬૫ સાથે ખૂબ આગળ છે. ત્યાંનું ય એક વિચિત્ર સ્લોગન ‘મોદી, હમેં તુમસે કોઈ બૈર નહી, પરંતુ મામાજી કી ખૈર નહી’ લોકમાનસની પ્રતિતિ, આંશિક, પરંતુ જરૂર ઉજાગર કરે છે. ભાજપા પાસે ૧૯ રાજ્યોમાં સરકાર છે. આ વાતાવરણ વચ્ચે વિદેશ સ્થિત, વિશ્ર્વ પ્રખ્યાત યુનિવર્સિટીઝમાં બેઠેલા વિદ્વાનો, ભારતીય જનમાનસનો અંદાજ કાઢી તેમના સંશોધન પત્રોમાં ભારપૂર્વક રજૂ કરે છે. ‘ભારતની પ્રજાને મોદીમાં સંપૂર્ણ વિશ્ર્વાસ છે. રાજ્યોના પરિણામ કંઈ પણ હોય, સામાન્ય ચૂંટણીઓમાં મોદી સર્વસ્વીકૃત છે.’